Oslo kulturnatt 2018

Fredag 14 er det for fjortende gang kulturnatt i Oslo.

Oslo kulturnatt har vokst til å bli Norges største endagsfestival og foregår ikke lengre bare etter mørkets frembrudd. I løpet av fredagen kan Oslofolk vederlagsfritt prøvesmake hovedstadens rikholdige kulturliv og oppleve det meste av det beste, man ikke visst man likte.

Oslo kulturnatt har i alle høyeste grad et veldig utvidet kulturbegrep: i form av høykultur, lavkultur, amatørkultur, populærkultur, profesjonell kultur, kultur fra andre land, historisk kultur, samtidskultur og helt sikkert noen andre former for kultur vi glemmer av i øyeblikket.

På hundrevis av steder, over hele byen, med hundrevis av arrangement kan alle finne noe de liker, noe nytt å oppdage, noe fint eller rart. Og selvsagt gratis! Programmet finner du på [www.oslokulturnatt.no](http://www.oslokulturnatt.no/)

Programmet er delt inn i kategoriene musikk og dans, kunst, historie og museum, utforsk – det litt ukjente for mange, film og teater, bygg, mat og drikke, litteratur, barn og unge og Kulturnatt-torget på Fridtjof nansens plass et samarbeid med Bilfritt Byliv. Det er mye å velge i, så derfor oppfordrer vi alle til å bruke "min løype". Her kan du lett kombinere kategoriene og alle de fantastiske arrangementene og du , trønder-soul, en live jukeboks, konsert på Vigeland-museet og Eldar Vågan som synger viser fra Nasjonalbibliotekets arkiv, etterfulgt av utekino-visning av «Kjære lille Norge».

Nytt for i år, 2 bydeler har sin egen Kulturnatt – Frognernatt og Grorudnatt, og Kulturnatt-torget som er et samarbeid med Bilfritt Byliv.

Med Oslo kulturnatt ønsker Kulturetaten og Oslo kommune å synliggjøre *hvor mye* og *hvor mye bra*kulturaktivitet det er i Oslo. Det er en mulighet for Oslo-folk å bli kjent med byen sin, og for tilreisende til å bli kjent med hovedstaden. Vi vil senke terskelen for å oppsøke kulturinstitusjoner, og forhåpentligvis bidra til at flere oppdager byens brede og smale tilbud.   
  
I fjor var det over 60.000 besøkende, og vi venter enda flere i år!

[www.oslokulturnatt.no](https://oslokulturnatt.no/)